फ़ाइल खोलें और चलाएँ
QuickTime Player में ऑनस्क्रीन प्लेबैक नियंत्रण हैं जो आपको अपनी वीडियो या ऑडियो फ़ाइल चलाने, उन्हें विराम देने, फास्ट-फॉरवर्ड करने, या रिवाइंड करने की सुविधा देते हैं।
आप फ़ाइल साझा करने, या AirPlay-सक्षम उपकरण पर फ़ाइल चलाने के लिए प्लेबैक नियंत्रणों का उपयोग कर सकते हैं।
मेरे लिए क्विकटाइम प्लेयर खोलें
फ़ाइल खोलें
QuickTime Player में वीडियो या ऑडियो फ़ाइल खोलने के लिए, Finder में फ़ाइल पर डबल-क्लिक करें या और फ़ाइल > फ़ाइल खोलें चुनें।
यदि आपकी वीडियो या ऑडियो फ़ाइल iCloud Drive में हैं, तो Finder साइडबार में iCloud Drive पर क्लिक करें फिर अपनी फ़ाइल पर डबल-क्लिक करें। iCloud में फाइलों के साथ काम करने के बारे में अधिक जानकारी के लिए, अपना डेस्कटॉप और दस्तावेज़ iCloud में रखें देखें।
यदि फ़ाइल पुरानी या थर्ड-पार्टी मीडिया प्रारूप में है, तो QuickTime Player इसे चलाने से पहले बदल सकता है।
नुस्ख़ा : फ़ाइल > हालिया खोलें चुनकर वह फ़ाइल भी खोल सकते हैं जिसमें आपने हाल में काम किया है।
फ़ाइल चलाएँ
वीडियो या ऑडियो फ़ाइल चलाने के लिए प्लेबैक नियंत्रणों का उपयोग करें।
फ़ाइल खोलने के बाद, नियंत्रण दिखाने के लिए फ़िल्म के ऊपर कहीं भी पॉइंटर खिसका सकते हैं। ऑडियो फ़ाइलों के नियंत्रण हमेशा दृश्य होते हैं।
आप प्लेबैक नियंत्रणों को ड्रैग कर खिसका सकते हैं।
यदि आप चाहते हैं कि आपकी स्क्रीन पर अन्य सभी विंडो के सम्मुख आपके द्वारा चलाई जा रही फ़ाइल दिखाई पड़े, तो देखें > ऊपर फ़्लोट करें चुनें। इस सेटिंग के चालू रहने पर, ऊपर फ़्लोट करें के बगल में चेकमार्क दिखाई पड़ता है। इसे बंद करने के लिए इसे दुबारा चुनें।
कोई वीडियो या ऑडियो फ़ाइल चलाने के लिए Touch Bar का उपयोग करें।
लगातार लूप में फ़ाइल चलाएँ
आप कोई वीडियो या ऑडियो फ़ाइल लगातार चलते रहने के लिए सेट कर सकते हैं, ताकि यह अंत तक चल जाने के बाद पुनः आरंभ से बजे।
जिस फ़ाइल को आप लूप करना चाहते हैं उसे चुनें, फिर देखें > लूप चुनें।
जब चुना जा 00002BAC ता है तो लूप के बगल में चेकमार्क आता है। लगातार चलाएँ बंद करने के लिए इसे दुबारा चुनें।
फ़ाइल खोलने, चलाने, या फ़ाइल पर विराम लगाने सहित अन्य काम के लिए भी आप कीबोर्ड शॉर्टकट उपयोग कर सकते हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva kas_Deva hin_Deva hin_Deva hin_Deva hin_Deva